Alegzandra/wili-2018-roplus huggingface dataset:
Haiguste Kontrolli ja Tõrje Keskuse infovoldiku andmetel alusel toimus USA-s 2012. aasta jooksul koolides 12–18-aastaste laste seas 749 200 mittefataalset vägivaldse suunitlusega intsidenti ja vaid 1% noorte tapmisjuhtumeist leidis aset koolis.

Barrueli teoseid võtsid vaimustunult vastu paljud järeltulevad kirjanike põlvkonnad, nende seas eriti Nesta Webster, kelle „Secret Societies and Subversive Movements” (Salaühingud ja õõnestavad liikumised) (1924 ja peale seda sageli kordusväljaanded) seostasid illuminaadid ja vabamüürlased Leniniga, Iiri Vabariikliku Armeega ja "rahvusvahelise juutlusega". Webster kirjutas samal teemal ka mitmeid teisi raamatuid.

Iseseisvuspäeva eel kohtusid Balti Kaitsekolledžis telesilla vahendusel Eesti kaitseväelastega president Toomas Hendrik Ilves ja kaitseväe juhataja brigaadikindral Riho Terras.

Koolikiusamine ei piirdu üksnes lapse- ja noorukieaga. Kiusamise kui valdavalt hälbiva käitumise osapoolteks võivad olla ka üliõpilased, st kiusamine on uurijate arvates tavaline ka kõrgkoolides. Ühest Jyväskylä ülikooli uurimusest selgub, et tuhanded tudengid on seda suhteliselt palju kogenud ja kõige tüüpilisem on seejuures grupist eraldamine.

Teise maailmasõja ajal oli Guderian üks väljapaistvamaid Saksa väejuhte, kuid temast ei saanud kunagi feldmarssalit. Teda autasustati siiski korduvalt, muuhulgas ka Raudristi Rüütliristiga koos tammelehtedega.

Twardowski õppis Viini Ülikoolis Franz Brentano ja Robert von Zimmermanni juures, kaitstes viimase juhendamisel ka doktoritöö. Hiljem tegutses ta peamiselt Lvivi Ülikoolis, kus tema juhendatavate seas olid Kazimierz Ajdukiewicz, Stefan Banach, Tadeusz Kotarbiński, Stanisław Leśniewski ja Jan Łukasiewicz. Twardowski oli Poola filosoofia mõjukaima, Lvovi-Varssavi loogikakoolkonna rajaja. Esimese maailmasõja aegu oli ta mõne aasta vältel ka Lvivi Ülikooli rektor.

Guderian jätkas sama korpuse eesotsas ka sõjakäigul Lääne-Euroopasse, mil korpus kuulus soomusgrupi Kleist koosseisu. Just see korpus murdis läbi prantslaste rinde Sedani juures ning tungis esimesena mereni. Guderian ülendati pärast Prantsusmaa langemist kindralooberstiks ja teda autasustati Raudristi Rüütliristiga koos tammelehtedega.

Eesti U-20 jalgpallikoondise mängude loend on Eesti U-20 jalgpallikoondise mängude nimekiri, mis sisaldab toimumisaega, mängupaika, võistlust, tulemust ning väravalööjaid.

Jaanuaris 2012 külastas Eesti sõdureid Afganistanis Riigikogu riigikaitsekomisjoni delegatsioon, koosseisus Mati Raidma, Aivar Riisalu, Marianne Mikko, Lauri Laasi ja Ülo Tulik.

1952. aasta aprillil andis Elizabeth II ametlikult teada, et nii tema ise kui ka kõik tema järeltulijad, kaasa arvatud need, kes abielluvad, hakkavad kandma Windsori nime. Traditsioonide järgi oleks Elizabeth II lapsed pidanud hakkama kandma oma isa, Kreeka ja Taani prints Philipi nime – Oldenburg – ning kuuluma Schleswig-Holstein-Sonderburg-Glücksburgi dünastiasse.

Adobe Creek [əˈdəʊ.bi kriːk] ('Adobe oja') on oja Ameerika Ühendriikides Californias Sonoma maakonnas. Adobe Creek on Petaluma jõe vasakpoolne lisajõgi. Oja kohta on kasutatud ka nime Casa Grande Creek.
Element avastati detsembris 1998 Dubnas, kui plutoonium 244 sihtmärki pommitati tsüklotronis kiirendatud kaltsium 48 aatomitega. Katset õnnestus korrata alles septembris 2009 Californias Lawrence Berkeley riiklikus laboratooriumis, kus kaheksa päeva kestnud eksperimendi jooksul õnnestus registreerida vaid 2 flerooviumi aatomit. Nende eluiga oli alla sekundi.

Säästev elatis ehk jätkusuutlikud elatusvahendid (inglise sustainable livelihood) on inimesele eluks vajalikud vahendid ja varad (sh loodusvarad, tehnoloogiad, oskused, teadmised, tervis, juurdepääs haridusele, sotsiaalne võrgustik), mis on jätkusuutlikud elatisena siis, kui nende abil tullakse välja stressiolukordadest ja suurendatakse toimetulekut oma elukeskkonda kahjustamata.

Ta on oma valdkonna fanaatikuid koondava Drooniklubi asutaja, kirjutab palju droonialaseid artikleid, osaleb erialaste konkursside žüriides ning on aidanud Lennuametil mõelda, kuidas droonielu Eestis turvalisemalt korraldada.

Suurem oht sattuda koolivägivalla ohvriks on uutel õpilastel, lastel, kellel on tervisega probleeme (näiteks kannavad prille, ei kuule hästi või on paksemad); neil, kes õpivad väga hästi (või ka väga halvasti), aga kes on füüsiliselt ja psüühiliselt teistest nõrgemad; lapsed, kes teistest erinevad välimuse või käitumise poolest.

Hübriidhaava kultiveerimise mõjusid harilikule haavale ja kohalikele metsaökosüsteemidele on uuritud vähe. Eestis läbiviidud keskkonnamõjude esialgne hindamine suuri riske esile ei toonud. Kuna hübriidhaab võib põhimõtteliselt ristuda pärismaise hariliku haavaga, kardetakse kodumaise geneetilise ja liigilise mitmekesisuse püsimise pärast.

Aleksandr Parõgin (ka Alexander Parygin, Alex Parygin; vene keeles Александр Парыгин; sündinud 25. aprillil 1973 Almatõs) on vene moodne viievõistleja, olümpiavõitja. Ta on esindanud nii Kasahstani kui ka Austraaliat.

Vastupidiselt levinud eksiarvamusele, ei kasvatata Eestis, ega ka mujal maailmas, istandikes GMO hübriidhaaba. Eestis kasvatatavate ja paljundatavate istandike kloonimiseks kasutatud algmaterjal on saadud Soomes 1950ndatel tehtud ristanditelt.

Koolivägivalla kokkuleppelised definitsioonid puuduvad, kuid uuringute ja statistika tarbeks võidakse selle kirjeldust vahel vajalikuks ära tuua. Koolivägivalla dimensioonideks on:

Merilai töötas Keele ja Kirjanduse Instituudis nooremteadurina, hiljem Tartu Ülikoolis vanemõpetaja, dotsendi ja vanemteadurina. 2001–2002. aastal oli ta J. William Fulbrighti stipendiaat keelefilosoofias California Ülikoolis Berkeleys. Aastail 2006–2010 oli ta Tartu Ülikooli kirjandusteooria dotsent. Alates 2011. aastast on ta Tartu Ülikooli filosoofiateaduskonna kultuuriteaduste ja kunstide instituudi eesti kirjanduse professor. Kirjandusteadusliku sarja "Studia litteraria Estonica" peatoimetaja. Eesti Kirjanike Liidu liige.
Formosus kroonis 30. aprillil 892 Ravennas Spoleto hertsogi Guido III taas Frangi keisriks ja tema poja Lamberto kaaskeisriks. Paavsti suhted keisriga halvenesid, mistõttu Formosus pöördus sügisel 893 abipalvega Arnulfi poole, kes saatis esmalt Itaaliasse oma väljaspool abielu sündinud poja Zwentiboldi. Pärast Guido surma 12. detsembril 894 tungis Spoleto kaashertsog Guido IV augustis 895 Beneventosse, ähvardades Kirikuriigi alasid. Paavst pöördus abi saamiseks Arnulfi poole, kes tungis Itaaliasse ja jõudis veebruaris 896 Rooma, kus Formosus kroonis ta 22. veebruaril 896 Frangi keisriks. Paavst ja keiser kavandasid sõda Spoleto hertsogiriigi vastu, kuid sõjakäik jäi teostamata, kuna Arnulfi tabas rabandus ja ta siirdus kodumaale tagasi, paavst aga suri peatselt.

Tema isa Paul Plath oli Käina Martini koguduse õpetaja ja Tallinna Toomkooli ülemõpetaja, vend Gerhard Alexander Robert Plath oli Peetrimõisa koguduse õpetaja.

Mitmehäälse muusika ja harmoonia tekkimise ja arenemisega kaotab Lokria laad iseseisva laadina tähenduse vähendatud kvindi (>5) tõttu I ja V astme vahel, mis muudab toonikakolmkõla dissoneerivaks.

6. sajandil e.m.a. hakati Homerose teoseid tõlgendama allegooriliselt ja mõnda tema tegelast pidama mõne algelemendi või loodusjõu sümboliks, näiteks hakkas Helena sümboliseerima maad, aga Achilleus Päikest.

Рекомендации по скармливанию ферментных препаратов амилосубтилина ГЗх и протосубтилина ГЗх птице и молодняку сельскохозяйственных животных в Эстонской ССР. // Рекомендации Госагропрома СССР по внедрению достижений науки и практики в производсто. М., 1988

koolivägivald kui vägivallaohvri isiklik kogemus – koolivägivalla juhtumid (rünnakud, aktid) on iga vägivalla ohvri jaoks tihti isiklikud üleelamised ja nende toimemehhanisme indiviidile, nagu läbielamise intensiivsus ja kestus jm, ei ole võimalik antud artikli raames reastada;

Gibraltari Jalgpalliliit (GFA) (inglise keeles Gibraltar Football Association) on Gibraltar jalgpalli katusorganisatsioon, mis korraldab kohalikke jalgpallimeistrivõistlusi (sh Gibraltari Premier Division), haldab eri koondisi (sh esinduskoondist).

Ta lõpetas aastal 1945 Türi Aiandustehnikumi, õppis aastatel 1945–1946 Tallinna Riiklikus Tarbekunsti Instituudis aia- ja pargikujundust, lõpetas aastal 1950 Tallinna Muusikakooli Aastal 1955 lõpetas Tallinna Riikliku Konservatooriumi laulu erialal, õppides Linda Sauli klassis.

Aastal 1921 asutati Eesti Inseneride Ühing. Ühingu liikmete arv hakkas kiiresti kasvama, juba järgmisel aastal oli ühingus 100 liiget, kes jagunesid järgmiselt: insener-tehnolooge ja -mehaanikuid 32, teedeinsenere 20, ehitusinsenere 15, arhitekte 10, mäeinsenere 8, elektriinsenere 7, laevaehitajaid 3, keemikuid 2 ja muude erialade esindajaid 3. 1923. aasta välja antud kutseõiguste seadusega Tallinna Tehnikumi lõpetanud inseneride ja diplomeeritud inseneride õigused peaaegu võrdsustati ning aastast 1935 on kutsenimetus "insener".

Kommensalismist organismi "koloniseerimiseni" teed pole teada. Candida auris võib nahal kuid ja haiglavoodi tugedel, toolidel ja ka meditsiiniseadmetel ja -seadeldistel nädalaid eluneda.
Georg (17. november 1582 Celle – 2. aprill 1641 Hildesheim) oli Braunschweig-Lüneburgi hertsog ja Calenbergi vürst aastast 1635 kuni oma surmani.

Eeva Vahur (pseudonüüm aastast 1929, kodanikunimi aastani 1939 Elvira Palm, aastast 1939 Neemre; 6. juuli 1905 Tartu – 31. märts 1994 Viljandi) oli eesti näitleja ja dramaturg.

Hyojin Koo, A Time Line of the Evolution of School Bullying in Differing Social Contexts, Asia Pacific Education Review, 2007, 8. väljaanne, nr 1, 107–116.

Liblika esitiiva pikkus on 23–28 mm. Tiivad on ülaltpoolt kahvatud, kollakasrohelised, vahel algusest musta mustriga. Esitiiva ots on samuti musta mustriga. Igal tiival on täpp, esitiibadel must, tagatiibadel oranž. Emasliblikal on tiivaotstes olev must muster vähemärgatav ja mõnikord puudub täiesti. Emane on ka pisut heledam. Tundlad on otsast jämedamad kui algusest, aga see üleminek ei ole järsk. Tundel on ülalt tume ja alt roosa.

Tervislik seisund kaardistati õpilaste endi poolt raporteeritud 12 sümptomi esinemissageduse lõikes. Kaheksa sümptomi (peavalu, kõhuvalu, seljavalu, halb enesetunne (feeling low), vihatunne (bad temper), närvilisus, raskused magama jäämisel ja peapööritus) raporteeritud esinemissagedus jagati kaheks kas iga päeva/rohkem kui korra nädalas/igal nädalal või igal kuul/harva/mitte kunagi. Üksindus (‘Loneliness’) liigitati samuti kaheks väga sageli/pigem sageli (very often/ rather) või vahetevahel/mitte kunagi (sometimes/ never). Hommikune väsimus (‘Tired in the morning’) liigitati kaheks kord nädalas/rohkem või vähem. Järelejäänud kaks sümptomit 'tunne, et mind ei kaasata' (‘feeling left out of things’) ja 'abituse tunne' (‘feeling helpless’) rühmitati kaheks alati/sageli või vahetevahel/harva/mitte kunagi.

2004. aastal andis keskkonnaminister loa kasvatada hübriidhaaba Eestis metsapuuna. 1990ndate alguses jäi Eestis sööti 200 000–300 000 hektarit põllumajandusmaad, hübriidhaavaistandikud oleksid üks alternatiiv nende maade kasutamisele, veel sobiksid need karjääride taasmetsastamiseks. Eestis alustati hübriidhaava istandike rajamist 1999. aastal ja 2005. aastaks oli rajatud ligi 700 ha istandusi.Keskkonna investeeringute keskuse, põllumajandusministeeriumi ja Eesti Teadusfondi toetusel on Eesti Maaülikooli metsateadlased rajanud 51 püsikatsealast koosneva, kogu Eestit katva katsealade võrgustiku, kus uuritakse hübriidhaava sobivust meie oludes.

Igapäevaelu toetamine on ürituste kompleks, mille eesmärgiks on säilitada/toetada või parandada psüühikahäirega inimese, kes elab kodus, toimetulekut. Igapäevaelu toetamise teenust osutatakse reeglina päevakeskuses, kuid erandjuhtumitel ka kodus.
Molekulaarelektroonika on uus tehnoloogia, mis on ikka veel lapsekingades, kuid annab lootust, et tulevikus hakkavad olema tõelised aatomskaalas elektroonikasüsteemid. Ühe lootustandvama kasutusala molekulaarelektroonikale pakkusid välja IBM-i arendajad Ari Aviram ja teoreetiline keemik Mark Ratner oma 1974. ja 1988. aasta töödes "Molekulid ja mälu" ning "Loogika ja võimendus". See on üks paljudest võimalustest, kuidas molekulaartasandil sünteesida dioodi või transistori, kasutades selleks vaid orgaanilist keemiat. Pakuti välja süsteem, kus spiraalne süsinikstruktuur annab molekulaarmõõdus dioodile vaheks umbes pool nanomeetrit, mille saab ühendada molekulaarjuhtmega. Teoreetilised arvutused näitasid, et selline disain peaks põhimõtteliselt töötama, järelikult on veel lootust, et selliseid süsteeme saab tulevikus kasutama hakata.

Dominica nimi tuletub ladinakeelsest terminist "dies Dominica", hispaania keeles "Domingo", mis tähendab "pühapäeva", eesti keeles sõnasõnaliselt "Issanda päeva". Saare avastas Christoph Kolumbus 1493 pühapäevasel päeval.

Positiivse hedonismi järgi on seesmiseks hüveks nauding ning inimese heaolu seda suurem, mida rohkem naudingut ja vähem kannatust tal on. John Stuart Mill püüdis selle kriteeriumi abil üle saada erinevat laadi hüvede ühismõõdutusest. Ent tundub, et heaolu ei taandu naudingule, sest enamik inimesi ei pea heaks näiteks olukorda, kus meil on küll nauding tagatud, kuid me jääme väikelapse tasemele, ja olukorda, kus naine põlgab mind, kuid teeskleb, et armastab mind, nii et ma ei saa sellest kunagi teada. Isegi naudingumasinast, mis tagaks meile eluks ajaks rohkem naudingut ja vähem kannatust kui mis tahes loomulik elu, me keelduksime.

Vello-Taivo Denks alustas tööd Võru metsamajandis Roosa metskonna abimetsaülemana. 1966. aastal edutati ta Roosa metsaülemaks. Roosa metsaülemana töötas ta 34 aastat, kuni pensionile jäämiseni 2000. aastal.

FC Järva-Jaani on Eesti jalgpalliklubi, mis on asutatud 2002. aastal Järva-Jaanis. Kodumänge peab meeskond Järva-Jaani Kasekopli staadionil. 2002–2013 kandis võistkond nime FCF Järva-Jaani SK (FC Flora Järva-Jaani Spordiklubi)

Rootsi Panga auhind majandusteaduses Alfred Nobeli mälestuseks (rootsi keeles: Sveriges Riksbanks pris i ekonomisk vetenskap till Alfred Nobels minne), sageli nimetatakse seda ka Nobeli majandusauhinnaks, erineb Nobeli auhindadest selle poolest, et see auhind ei ole loodud Alfred Nobeli tahte avaldusena. Auhind on loodud Rootsi Riigipanga (Sveriges Riksbank) kolmesajandaks sünnipäevaks 1969.

Arjun Walia, "Scientists Discover Bt Toxins Found In Monsanto Crops Damage Red Blood Cells", May 11, 2013, "Scientists Discover Bt Toxins Found In Monsanto Crops Damage Red Blood Cells"

Koolikiusamine on koolivägivalla liik, mis võib avalduda kas füüsilise, verbaalse, sotsiaalse või psüühilise kiusamisena/vägivallana ja on agressiivne koolikäitumine, mida saab seostada koolis tekkinud ja olevate koolisuhetega.

Koolikisamise hulka võidakse arvata ka kaaslas(t)ele keelatud mängude, filmide, kirjanduse ja ainete (tubaka, alkoholi ja psühhotroopse toimega narkootiliste ainete või keelatud ravimite) müüma ja tarbima sundimine jm.
Tartu Teoloogia Akadeemia (TTA) on rakenduskõrgharidust andev EELK Usuteaduste Instituudi allüksus Tartus. Kool asub Tartus Ujula tänaval ja keskendub eelkõige hingehoidjate koolitamisele.

Riigivanema seadusega 15. septembrist 1936 nimetati Tallinna Tehnikum Tallinna Tehnikainstituudiks. Sinna toodi Tartu ülikoolist üle sealne, vaid kaks aastat tegutsenud tehnikateaduskond. Seadus sätestas, et tegemist on tehnilise ülikooliga, kus avati kolm osakonda: ehituse, keemia ning mehaanika ja mehaanilise tehnoloogia osakond. Pooleteise aasta pärast, 1. jaanuarist 1938 jõustunud ülikooliseadusega nimetati Tehnikainstituut Tallinna Tehnikaülikooliks, kus oli kaks teaduskonda: ehitus- ja mehaanikateaduskond ning keemia- ja mäeteaduskond.

2014. aastal värviti kuivanud tamm Arboristide Koja eestvõttel roosaks juhtimaks tähelepanu loomuliku võraga puu ilule. Samuti sooviti tekitada efektset nähtust maantee ääres.

Pensionifond on vara kogum, mis on kogutud eesmärgiga tagada fondis osalevatele isikutele sissetulek pensionieas või töövõimetuse korral. Fondidesse sissemakseid tegevad inimesed koguvad endale ise pensioni. Isikliku osaluse suurust pensionifondis kajastavad pensionifondi osakud. Pensionifondid jagunevad kohustuslikeks ja vabatahtlikeks.

Aastail 1973-1983 tellis NSVLi valitsus nafta müügist teenitud dollarite eest ennenägematu mugavusastmega jõereisilaevu kapitalistlikult välismaalt. Kiil pandi Austrias Korneuburgis Österreichische Schiffswerften AG’ (ÖSWAG) laevatehases ja laev lasti vette 1984. aastal. Pärast laevana kasutamist seisis Aleksandr Blok alates 1987. aastast luksusliku neljatärnihotellina SovInZentr'i näituse kõrval.

Transkriptsiooni käigus sünteesitakse üheahelaline RNA molekul, mis on tuntud kui informatsiooni-RNA ehk mRNA. Viimase järjestus on komplementaarne DNA järjestusega, millelt see transkribeeriti. Üks DNA ahel, mille järjestus vastab kodeeritud RNA-le, on kodeeriv ahel, ja teine DNA ahel, millelt RNA sünteesiti, on matriitsahel. Transkriptsiooni viib läbi ensüüm RNA polümeraas, mis loeb maatritsahelat suunaga 3’→5’ ja sünteesib RNA ahela suunaga 5’→3’. Transkriptsiooni indutseerimiseks seondub RNA polümeraas kõigepealt promootoriga. Põhiliseks geeni regulatsiooni mehhanismiks on promootori regiooni blokeerimine – selleks seondub ahelaga repressori molekul, mis füüsiliselt blokeerib polümeraasi töö või siis toimub DNA ümberorganiseerimine, mille tulemusena promootori regioon muutub ligipääsmatuks.

Parun Hermann Aleksander Eduard Salza (vene: Герман Эдуардович Зальца) (16. aprill 1885 Haapsalu – 23. jaanuar 1946 Butõrka vangla, Moskva) oli Venemaa keisririigi ja Eesti sõjaväelane (kontradmiral).

Manifest on tegevusjuhis kommunistidele ja sotsialistidele, kuidas muuta riik ideaalühiskonnaks - kommunismiks, milles puuduvad nii klassid kui riik. Manifesti on kommunistlikes parteides läbi aegade erinevalt ja tihtipeale vaid omakasu silmas pidades tõlgitsetud (Nõukogude Liidu Kommunistlik Partei).
Herbert Spencer oli autodidakt, kellele empiirilisi aineid õpetas tema isa. Derby Filosoofiaühingu liikmed tutvustasid talle Darwini-eelseid kontseptsioone bioloogilisest evolutsioonist, peamiselt Erasmus Darwini ja Jean-Baptiste de Lamarcki õpetusi. Tema vikaarist onu õpetas Spencerile matemaatikat, füüsikat ning piisavalt ladina keelt, nii et ta suutis tõlkida lihtsamaid tekste.

Paljud prokarüootide geenid on organiseeritud operonidesse. Operoni võib kuuluda ka grupp geene, mille produktidel on sarnased funktsioonid või mis on transkribeeritud ühe üksusena. Samal ajal aga transkribeeritakse eukarüootide geenid ükshaaval. Eukarüootide geenid on enamasti katkendliku struktuuriga: kodeerivate nukleotiidijärjestuste (eksonite) vahel on mittekodeerivad järjestused (intronid); geeni pidevus mRNA-s on tagatud pre-mRNA töötlusega tuumas. Introneid transkribeeritakse, aga neid pole kunagi võimalik transleerida valguks, sest enne translatsiooni nad lõigatakse välja ehk toimub intronite splaissimine. Splaissimine toimub harva ka prokatüootides.

Üheksateistkümnendal sajandil hindasid Burke'i kõrgelt nii konservatiivid kui ka liberaalid. Hiljem on teda hakatud lugema moodsa konservatismi isaks; tema “Mõtisklusi Prantsuse revolutsioonist” loetakse üheks selle alustekstiks.

24. oktoobril 1990 loodi Nahhodkas vabamajandustsoon. Kuni 1997. aastani investeeris valitsus Nahhodkasse 464,5 miljonit rubla, peamiselt infrastruktuuri arendamiseks. Kaasajastati vee- ja soojatrassid, elektriliinid, transpordi- ja sidesüsteemid ning rajati hotellid. Seevastu välisinvesteeringuid saabus 220 miljoni USA dollari väärtuses. Loodi 118 ühisettevõtet. Vabakaubandustsooni eesmärkideks nimetati Venemaa-USA ja Venemaa-Korea tehnopargi, lennujaama, naftaterminali ja soojuselektrijaama rajamist. Kuna ainsatki nendest eesmärkidest ei saavutatud, siis 2006 vabamajandustsoon likvideeriti.

Ta õppis Makerere Ülikoolis ning Keenia Õiguskoolis (Kenya School of Law). Ta on olnud parlamendiliige 1998. aastast saati, 2008–2013 oli ta Keenia immigratsiooni- ja rahvastikuregistri minister.

17. juunil 1859 saabus lahte korvett "Amerika", mille pardal viibis Ida-Siberi kindralkuberner Nikolai Muravjov-Amurski. Kindralkuberner andis sellele nimeks Nahhodka. See sõna tähendab vene keeles nii peremeheta vara omandamist kui ka sel moel omandatud vara.

Umbes 30% taimedest on logistilistel põhjustel mitte Masoala rahvuspargi, vaid Aasia või Lõuna-Ameerika liigid: juurepallid ei saa konteineri mahu tõttu olla suuremad kui 2 kuupmeetrit. Madagaskari vihmametsas kasvavatel puudel on suuremad juurepallid, puukoole aga Madagaskaril ei ole. Seetõttu tuli suured puud tuua Aasia ja Lõuna-Ameerika puukoolidest. Kui Madagaskarilt pärit taimed kasvavad piisavalt suureks, siis puud asendatakse. Madagaskari taimed on toodud seemnete või istikutena Masoala rahvuspargi vastrajatud taimekoolidest. Mõned neist on kasvanud kuni 6 m kõrguseks.

Nahhodka kesklinnas asub Põhja-Korea peakonsulaat, mis avati 1959. aastal. Enne 1991. aastat asusid linnas ka Jaapani ja Vietnami peakonsulaadid, mis hiljem kolisid Vladivostokki.
Tüüpiliselt on nad tekkinud 8–50 km sügavusel maapõues temperatuuril 400–500 °C. Koostis sõltub nende lähtekivimiste koostisest. Põhiliselt tekivad nad basaldist, gabrost või teistest sarnastest kivimitest, mis sisaldavad naatriumirikkaid plagioklasse päevakivi, kloriiti, epidooti ja kvartsi.

Kazimierz Twardowski (täisnimega Kazimierz Jerzy Skrzypna-Twardowski Ritter von Ogonczyk; 20. oktoober 1866, Viin, Austria-Ungari – 11. veebruar 1938, Milanówek, Poola) oli Poola filosoof ja loogik.

Herbert Spenceri isa oli koolijuhataja, kes kasutas oma koolis progressiivseid Pestallozzi õpetamismeetodeid. Ta oli ka ametis Derby Filosoofiaühingu (Derby Philosophical Society) sekretariaadis. Selle ühingu oli 1790. aastal asutanud Charles Darwini vanaisa Erasmus Darwin.

Kiraŭsk (transkribeerituna Kiravsk) on linn Valgevenes Mahiloŭ oblastis, Kiraŭski rajooni halduskeskus. Kiraŭsk asub Mahiloŭ linnast 89 kilomeetri kaugusel, merepinnast 136 meetri kõrgusel.

Dublin on Iirimaa meedia- ja kommunikatsioonikeskus. Siin asuvad mitme ajalehe (The Irish Times, Irish Independent), raadiojaama (Today FM ja Newstalk), telejaama (TV3, Channel 6, City Channel ja Setanta Sports) ning telefoni- ja mobiilsidefirma (Eircom, Meteor, Vodafone ja O2) peakontorid. Iirimaa rahvusringhäälingu Radio Telefís Éireann (RTÉ) peamised kontorid ja stuudiod asuvad Dublinis Donnybrookis. RTE toodab populaarset telesarja "Fair City", mille tegevus toimub fiktiivses Dublini linnaosas Carraigstownis.

Kajar Lember (sündinud 16. septembril 1976 Kuressaares) on Eesti omavalitsustegelane ja poliitik, 2013. aastast Tartu rahandus- ja ettevõtlusvaldkonna abilinnapea.

Joyner on avaldanud üle kolmekümne raamatu, sealhulgas menukas seeria "The Final Quest", mida annab välja Whitaker House. Aastal 2001 oli tema raamatuid tõlgitud 32 keelde..

Teise uurijate arvates sai Heinemann inspiratsiooni etoloogi Konrad Lorenzi “mob” käitumist kirjeldavatest töödest, kus Lorenz kirjeldas “mobbing”ut sellise käitumisaktina kus röövloomad löövad kampa selleks, et peletada suuremad ja tugevamad loomad eemale. Lorenz olevat raamatus kasutanud terminit ka sõjaväes aset leidva vägivallatsemise kohta.

Televisioonis ja teatris mängis Hepburn vähe, kuid samuti edukalt. Tema läbimurderolliks kujunes 1951. aastal Broadwayl lavastunud "Gigi" nimiosa, mille eest ta võitis sama aasta Teatrimaailma auhinna, mis antakse New Yorgi aasta parimale näitlejale. Selles rollis pandi teda tähele ja see võimaldas tal pääseda filmidesse.

Majordoomus (ladina major 'suurem, ülem' + domus 'maja') oli Frangi riigis Merovingide dünastia ajal Frangi riigi ja alamkuningriikide (Neustria, Austraasia) kuninga kojaülem ning tema majapidamise juhataja ja ka kuninga sõjalise kaaskonna ülem.

1L219M Zoopark (1Л219М "Зоопарк") on Venemaal valmistatud suurtükiväeluureradarisüsteem. Mõeldud vaenlase kaudtulerelvade positsioonide avastamiseks.

Arthur Lapôtre: Le pape Formose. Etude critique sur les rapports du Saint-Siège avec Photius. A. Lapôtre, "Études sur la papauté au IXe siècle" I. Torino, 1978: 1–120.
Organisatsioon, mille 1776 asutas Adam Weishaupt, kanoonilise õiguse professor Ingolstadtist Baierimaal, oli Illuminaatide tuntuim rühm. Siiski on see vaid üks paljudest, kes nimetavad end Illuminaatideks.

Peñón de Vélez de la Gomera on Hispaania valdus Põhja-Aafrikas. Asub eksklaavina Maroko rannikul 77 m kõrgusel kaljusel neemel. Valduse pindala on umbes 1,9 hektarit.

Tasuja on Eesti mereväe miinilaevadivisjoni koosseisu kuuluv Lindormen-klassi toetuslaev-miiniveeskja. Laeva pardatähis on A432. Tasuja on ehitatud 1977. aastal Taanis Svendborg Vaerfti laevatehases. Taani mereväe teenistuses aastatel 1978–2004 kandis laev nime Lindormen. Eesti lipp heisati laeval 12. aprillil 2006 ja langetati sõjalaeva ahtrilipp, vöörigüüs ja komandöri vimpel 1. novembril 2016.

Lothar oli Frangi keiser (814–840) Ludwig Vaga vanim poeg ning seega õigustatud pärima Frangi impeeriumi. 817. aastal oli ta saanud kaaskeisriks ning 823 koguni lasknud end paavst Paschalis I-l keisriks kroonida, ent pidi siiski oma isale keisriõigused peagi loovutama. Põhjuseks oli see, et ta hakkas koos oma vendadega isa vastu mässama. Esimene mäss toimus 830 ja Ludwig kukutati, kuid sai 831 taas troonile tagasi. Teine mäss toimus 833 Milano peapiiskopi Angilbert II õhutusel ning Ludwig kukutati uuesti ja uuesti tõusis ta järgmisel aastal troonile. Ludwig pagendas Lothari Itaaliasse, mille asevalitseja (822–855) ta oli kuni oma isa surmani.

Kurajev õppis kaks aastat Bukaresti Teoloogiainstituudis. Sel ajal pühitseti ta diakoniks. Aastatel 1990–1993 töötas ta patriarh Aleksius II referendina.

Tasakaalus tulemuskaardi kasutamiseks on vaja läbida eelnevalt teatud protsessid, mis koosnevad mitmest etapist, kus kõige tähtsamaks peetakse organisatsiooni missiooni loomist. Missioonist saavad alguse kõik järgnevad tegevused. Kui missioon on paika pandud, siis järgneb põhiväärtuste paika panemine. Järgmiseks etapiks on visiooni loomine ehk milleni tahetakse jõuda ning millisena kujutatakse ette organisatsiooni tulevikus. Järgnevalt pannakse paika strateegia, mis on tihedalt seotud organisatsiooni missiooniga ning lõpuks kasutatakse tasakaalus tulemuskaarti, et transleerida organisatsioonis paika pandud strateegia mõõdetavateks eesmärkideks.

21. augustil 1855 saabus Nahhodka lahte Suurbritannia laev "Barracouta", mis uuris mereteed Tatari väinast Jaapanisse. Inglased nimetasid selle Horneti laheks. Venemaa seda nime ei tunnustanud.

6. aprillil 1939 kella 15 paiku põrkas Estonia Heggarni ja Waksholmi vahel tihedas udus kokku rootsi aurikuga Thjelvar. Mõlemad laevad said olulisi vigastusi ja Estonia oli sunnitud pöörduma tagasi Stockholmi. Õnneks ei saanud kumbki laevadest vigastusi allpool veeliini, mistõttu laevu ei ähvardanud uppumisoht. Inimesed pääsesid tervelt. Ajutiselt asendas Estoniat liinil Kalevipoeg.

1. Eesti polgu asutamise päevaks loeti 12. (vkj)/25. märtsi 1917, mil Venemaa Ajutise Valitsuse Tallinna merekindluse staabis registreerusid 16 eesti ohvitseri ja 13 sõdurit.
Negatiivsete toimingute või negatiivsuse väljendamine on Olweuse arust see kui keegi tahtlikult tekitab või proovib teisele tekitada kas vigastust või ebamugavust – mida tegelikult peetakse silmas ka agressivse käitumisena (Olweus 1973b). Negatiivseid tegevusi võidakse viia läbi sõnade abiga (verbaalselt), näiteks ähvardades, mõnitades, kiusates ja nimesid pannes. Negatiivsed on sellised tegevused, kui keegi lööb, lükkab, nügib, näpistab või piirab teist füüsilise kontakti näol.

Muhameedlase religioonikäsitlusse kuulub palju sellist, mida kristlane peab ilmaliku elu probleemiks. Islam ei tunnista ilmaliku ja vaimuliku lahutamist. Muhamedi rajatud ühiskond oli juba teatud määral teokraatia. Muhamedil polnud vaja vaeva näha valitsejate soosingu võitmiseks, nii nagu kristlased seda esimeste sajandite jooksul Rooma riigis tegema pidid. Muhamed võitis vastupanu osutavad hõimud küllalt kiiresti, pealegi oli riiklik korraldus tollal Araabia poolsaarel nõrgalt arenenud. Muhamedi järel kujunes kalifaat teokraatiaks. Kaliif valvas usujuhtide, imaamide abiga Koraani käskude täitmist ning ilmalikku võimu teostas sultan. Paljudes islamimaades taotleb ilmaliku võimu kandja ka kõrgeimat vaimulikku autoriteeti.

Kooli- või klassikaaslasi, kes erinevatel põhjustel mitmeid ebaeetilisi või isikuvastaseid tegusid toime panevad, võidakse nimetada kiusajateks, ja neid, kelle suhtes isikuvastaseid tegusid toime pannakse, võidakse nimetada koolivägivalla ohvriteks (ka kiusatud õpilasteks).

Jaanuaris 897 kaevati tema säilmed paavst Stephanus VI käsul hauast välja. Stephanus VI pidas Spoleto hertsogi Lamberto ärgitusel Lateraani basiilikas sinodi (Synodus Horrenda, Cadaver synod, Leichensynode), kuhu toodi ka paavstirüüsse riietatud Formosuse surnukeha. Formosuse kaitsjaks määrati sinodil üks diakon.

58. Arhont-väejuht korraldab ohvripidustusi Artemis Agrotera ja Enyaliose auks, korraldab võistlust surnute austamiseks, annab surnuteohvrid sõjas langenute auks ja Harmodiose ja Aristogeitoni auks. (2) Temale langevad osaks eraprotsessid, mida peavad asunikud, võrdselt maksustatud asunikud ja riigi külalised. Ta peab võtma nad enda peale, jaotama kümneks osaks ja laskma igale füülile loosiga osaks saada, mille peale füüli kohtunikud annavad kohtuasjad üle vahekohtunikele. (3) Tema ise algatab protsesse patrooni kuritahtliku mahajätmise pärast ja patronaadikohustuste täitmata jätmise pärast, pärandite ja pärivate tütarde asjus asunikel, ja ka muus osas korraldab väejuht kõik asjad asunikel, kelle asju ta ajab täiskodanike ees.

Kui majandusolude paranemisel paranes ka linna üldpilt,tehti arhitektuurilisi muudatusi, mis omakorda tõi kaasa suure kampaania Georg IV aegse arhitektuuri, tänavate ja suursugususe säilitamiseks. Alates 1997. aastast on linnapilt tuntavalt muutunud, peamiseks põhjuseks nii era- kui ka riiklikul kapitalil põhinevad investeeringud ehitusse, transporti ja ettevõtlusse.
Hübriidhaava kui ristandliigi eeliseks on heteroosi efektist, suuremast kahjurikindlusest ja siirdeefektist (kasvuperiood on võrreldes hariliku haavaga 31–46 päeva pikem) tulenev kiirem kasv. Soodsates kasvutingimustes võib ta tagavara juurdekasvus ületada oma lähtevanemaid kaks korda. Hübriidhaaba peetakse ka paremini laasuvaks, kui kasvatada koos kuusega, siis intensiivistub valguskonkurentsi tõttu laasumine veelgi, ja sirgetüvelisemaks. , ,

Formosus kinnitas 892 või 893, et Bremen peab jääma Hamburgi peapiiskopkonna koosseisu, kuid Kölni peapiiskop Hermann nõudis Bremeni piiskopkonna allutamist enda sufragaanpiiskopkonnaks.

Siiski oli neil müstiline kate. Madalamad kolm astet olid „noviitsid”, „minervlased”, ja „vähemad illuminaadid”; teine koosnes „vabamüürlastest”, „ordinaatidest”, ja „Šoti rüütlitest”; kolmas hõlmas „preestrit”, „regenti”, „maagi” ja „kuningat”.

Singapuri teabe-, side- ja kunstiministeerium soovitab kasutada lippu mõõtmetega 915×1370, 1220×1830 või 1830×2740 mm, kuid möönab, et lubatud on ükskõik kui suured lipud ning et lippu võib heisata ükskõik millal, peaasi, et selle proportsioonid ja värvid on õiged. Sealjuures kolmest soovitatud suurusest on täpselt 2:3 proportsioonides üksnes keskmine.

Ta sündis Londonis ning ristiti 10. juulil 1986 Püha Sophia Katedraalis. Tema ristivanemad on Edinburghi hertsog, Hispaania kuningas Juan Carlos I, Wales'i printsess Diana ning Hispaania printsess Elena.

Esimest korda anti Jebtsun Damba tiitel 1650. aastal Tosiyetu Khaani (Тушетухан) pojale Dzanabadzarile (1635–1723). Temast sai Põhja Mongoolia Khalka mongolite juht ja vaimne õpetaja ning guru.

Maanteetranspordis kasutavad miili mõõtühikuna tänapäeval veel Suurbritannia ja Ameerika Ühendriigid, samas aga näiteks Austraalia, Kanada ja Iirimaa on üle läinud meetermõõdustikule.

Arvatakse, et suuresti tänu Monsanto lobitööle Ameerika Ühendriikide Kongressis ja USA Põllumajandusministeeriumis on õnnestunud kehtestada mitmed regulatsioonid, mille tulemusel kiireneb geneetiliselt muundatud toodete tootmine ja müük. Monsanto tippjuhtidel on pikaajalised head suhted mitme USA valitsusasutuse ja muudes asutustes või organisatsioonides vastutaval ametikohal töötavate isikutega.. Monsanto tutvustab oma tooteid kõikjal maailmas ning nende lobi- ja müügitöö on edukad.

Jan Antoni Szczepański (20. november 1939 Małeczis Lubochnia vald, Tomaszów Mazowiecki maakond, Łódźi vojevoodkond – 15. jaanuar 2017) oli Poola poksija.

Haridust annavad kaks keskkooli, spordikool ja kunstikool. Linnas on kultuurimaja ja kaks raamatukogu. Kiraŭskis töödeldakse lina, seal valmistatakse juurviljakonserve ja pressitakse õli. Linnas toodetakse ka ehitusmaterjale.

13.–23. septembrini 2011 korraldati Ida-Virumaal Sirgalas õppus BAM-11. Afganistani suunduva Eesti kontingendiga koos osales väljaõppeharjutustel rahvuslik toetuselement NSE-12. Lisaks osaleti 27. septembrist kuni 4. oktoobrini Lätis Ādaži polügoonil iga-aastasel õppusel Teraskilp
Mõningate torkesõnade ehk nõianooli leevendavate loitsude kohaselt Sant, Lombakas ja Pärispime on süüdi kolmest nähtamatust noolest ühe laskmises maaemasse, kes oli sellest hoobist lõhki minna. Maailma müütilise algaja lõpuks maha raiutud suure tamme merre heidetud laastudest tehtud nooled kas vooliti seppade töökojas kurivaimu või vendade enda poolt ning need lasti lendu suunda valimatta:

Sarnaselt vanemliikidega on hübriidhaab keskmise kõrgusega heitlehine lehtpuu, kuid soodsates oludes võib kasvada 35–40 meetri kõrguseks tüveläbimõõduga (rinnakõrguselt) üle 1 meetri.Võra on munajas või ümarovaalne ja koosneb tugevatest skelettoksadest, millel on võra allosas rohkesti kõverdunud lühivõrseid. Hübriidhaab on väga suure valgusnõudlikkusega. Lehed on hübriidhaaval ümarad või munajad, paljad, teravatipulised ja saagja servaga. Lehekuju on üks tunnuseid, mis võimaldab võrdlemisi lihtsalt eristada teda lähteliikidest. Esineb lehtede dimorfism. Hübriidhaava tüvi on tavaliselt heledama ja siledama koorega kui harilikul haaval.,Juurestik on pinnapealne ja ulatub võra piiridest oluliselt kaugemale. Puude juured on omavahel seotud, raiutud puu juured lähevad kasvamajäänute või juurevõsude kasutusse. Hübriidhaab kasvab paremini viljakamatel, parasniisketel muldadel ning põllumaale rajatud kultuuri kasv on parem metsamaale rajatust.

Möödunud on mõned aastad. Tatjana on abiellunud jõuka aristokraadi, hallipäise Vürst Greminiga. Onegin on veetnud vahepealsed aastad välismaal. Nüüd kohtuvad nad Gremini majas korraldataval ballil. Nähes naist suursuguse seltskonnadaamina, tärkab Oneginis armastus. Peale balli kirjutab Onegin Tatjanale hulga armastuskirju, rääkides kirglikult oma armastusest. Ka Tatjana südames pole kirg kustunud, kuid tal jätkub jõudu endast võitu saada ja Onegini armastusavaldused tagasi lükata.

Presidendi standart on punane kangas, mille keskel on valged poolkuu ja viis viisnurkset tähte. Lipu külgede suhe on 2:3. Värvide ja kujundite tähendus on sama mis riigi- ja rahvuslipulgi.

Pajusi rahvamaja on rahvamaja Jõgeva maakonnas Põltsamaa vallas Pajusi külas. Rahvamaja on endisaegne Pajusi mõisa peahoone. Rahvamaja juhataja on Janne Vaabla.

Jooksu korraldatakse alates 2005. aastast ümber Põhja-Eesti kõrgeima tipu – Emumäe (166 m üle merepinna), mis asub Lääne-Virumaal Väike-Maarja vallas Pandivere kõrgustikul Emumäe maastikukaitsealal.

Soloni konstitutsioon (594) kaotas osalt arhontide varasema tähtsuse, sest nad pidid hakkama jagama oma seadusandlikku ja täidesaatvat võimu neljasaja nõukoguga ja rahvakoosolekuga. Kuuendal sajandil olid arhondid veel Ateena kõrgeimad ametnikud, ent viienda sajandi jooksul minetasid nad oma mõju.

Hans Heinrich von Tiesenhausen sündis Rootsi kindralmajori, Porkuni, Kohala, Kose-Uuemõisa, Vana-Harmi ja Lagedi mõisniku Hans Heinrich von Tiesenhauseni ja Juliane Marie von Taube pojana.

"Punapeade liit" (inglise keeles The Red-Headed League) on Arthur Conan Doyle'i jutustus, milles astuvad üles detektiiv Sherlock Holmes ja doktor Watson. Algselt ilmus jutustus ajakirja Strand Magazine külgedel 1891. aastal. "Punapeade liit" kuulub kogumikku "Sherlock Holmesi seiklused".
1941. aastal nimetati vangimaja ümber ITK-2 (Ispravitelnaja Trudovaja Kolonija), seejärel ITU-2 (Ispravitelnoje Trudovoje Utšreždenije) ja edasi JUM-422/2.

"Inimorjusest" (originaalpealkiri "Of Human Bondage") on inglise kirjaniku William Somerset Maughami romaan. Teos ilmus esmakordselt 1915. aastal.

Püha Anna ordeniga kaasnes pension, mida maksti kuni autasustatu surmani. Pensioni suurus oli IV klassil 50 või 40 rubla, III klassil 100 või 90 rubla, II klassil 150 või 120 rubla ja I klassil 350 või 200 rubla aastas.

Laulu video on filmitud Ghanas, Tokyos, Londonis ja New Yorgis. Videos on edisoodiline roll Briti peaministril David Cameronil, kui ta tuleb oma residentsi Downing Street 10 uksele.

Heinrich Johannes Friedrich Maria Orsini und Rosenberg (29. jaanuaril 1925 Welzenegg – 11. detsember 2011) oli Orsini ja Rosenbergi titulaarne vürst alates 7. veebruarist 1932.

Sevilla lennujaam, tuntud ka kui Sevilla-San Pablo lennujaam, on rahvusvaheline lennuväli Lõuna-Hispaanias, umbes 10 kilomeetri kaugusel Sevillast kirdes.

"Räpased saladused" (inglise keeles "Family Sins"; tööpealkirjaga "A Matter of Family") on 2004. aastal televisiooni tarbeks toodetud põnevusdraama.

Paplite perekonda kuuluvaid kiirekasvulisi lehtpuid ning nende hübriide on parasvöötme metsaistandustes puidu biomassi, mida kasutatakse peamiselt tselluloosi- ja paberitööstuse toormena, saamiseks kasvatatud juba mitu aastakümmet. Hübriidhaava puitu peetakse väga heaks paberipuuks: lühikesed (keskmine pikkus 0,86 mm) õhukeste seintega puidukiud on sobivad kõrgekvaliteedilise paberi tootmiseks ning puit sisaldab vähe ligniini ja palju hemitselluloosi ja tselluloosi. Hübriidhaava puidul on paberitööstuse toormena isegi teatud keskkonnakaitselised eelised: puidu heleduse tõttu kulub tunduvalt vähem pleegitusaineid, mistõttu vähenevad nii tootmiskulud kui ka keskkonnareostus. , Raieküpsetest jämedamatest puudest saab muu hulgas kvaliteetset saepalki.

1965 avati Nahhodkas Dalintorgi väliskaubanduskontor. Suheldi Jaapani, Austraalia ja Korea RDV-ga. Imporditi peamiselt laiatarbekaupu, näiteks rõivaid ja majapidamistehnikat.

1994. aastal tõi ettevõte turule POSILAC-i veise (bovine)somatotropiini ehk bST (Eestis 2000. a seisuga keelatud ainete nimekirjas), mille eesmärk on suurendada piimatoodangut ja kiirendada kasvu. Hiljem müüs ettevõte toote Eli Lilly and Companyle.

Peculium oli Vana-Roomas täiskasvanud perepojale või orjale majandamiseks antud osa peremehe varast. Poeg või ori olid peremehe võimu all ning ei olnud ise teovõimelised, nad tegid tehinguid peremehe nimel.

FIFA (lühend prantsuskeelsest nimest Fédération Internationale de Football Association 'Rahvusvaheline Jalgpalliassotsiatsioonide Föderatsioon'; eesti keeles Rahvusvaheline Jalgpalliliit, Rahvusvaheline Jalgpalliliitude Föderatsioon) on rahvusvaheline jalgpalliföderatsioon.
In vitro tingimustes sekreteerivad paljud rakutüübid söötmesse eksosoome. Vereliistakud, soole epiteeli rakud, adipotsüüdid ehk rasvakoe rakud, fibroblastid, paljud kasvajate rakuliinid. In vivo on neid leitud paljudes bioloogilistes vedelikes. Eriti palju eksosoome on veres. Ühes mikroliitris leidub kuni 3 000 000 eksosoomi. Organismis tsirkuleerivad eksosoomid osalevad rakkudevahelises kommunikatsioonis ja füsioloogilistes protsessides. Sõltuvalt koest või rakutüübist, kust eksosoom pärineb, erinevad ka nende funktsioonid. Nad on seotud selliste protsessidega nagu apoptoos, angiogenees, vere hüübimine. Eksosoomid, mis on leitud imetajate piimast, sisaldavad palju miRNAad. On näidatud, et need miRNAad osalevad vastsündinu immuunsuse arenemisel.

Rägavere külanõukogu oli külanõukogu Rakvere rajoonis. Külanõukogu moodustati 1945 Rägavere valla territooriumil. Külanõukogu halduskeskus asus Ulvi asulas.

Teokraatia puhul on valitsusel (riigil) on religioosne legitiimsus, sest riik on üles ehitatud ja toimib vastavalt jumalikule tahtele. Religioon annab kuninga või poliitilise eliidi võimule religioosse legitiimsuse.

Uurimusi vene kirjanduse ja vene keele õpetamise metoodikast. 1920. aastate alguses toimetas (koos P. Afanasjev-Kozloviga) trükki sarja Русские классики для эстонских школ (Nikolai Gogol, Anton Tšehhov), 1920. aastate teisel poolel avaldas kohalike saksa ja vene koolide tarbeks hulga raamatuid (Johann Voldemar Jannsen, Jakob Pärn, Jakob Mändmets, Eduard Vilde) sarjast "K/ü "Loodus" Eesti kirjandus vene koolidele". 1940–41 avaldas Mihhail Lermontovi ja Mihhail Zoštšenko teosed (vene-eesti sõnastikega). 1945 ilmus vene keele õpik kõrgkoolidele, kus tekstidele oli lisatud sõnastik, grammatikareeglid, harjutused ja kordamisküsimused. Selline komplekssusprintsiip vastab ka tänapäevastele võõrkeelte õpetamise metoodika põhimõtetele. 1946–48 ilmus (kaaskoostajad Valmar Adams ja Hilda Maiste-Aller) 2-osaline vene kirjanduse lugemik üliõpilastele. Avaldas 1936 väikese vene-eesti sõnaraamatu, oli koos Peeter Arumaa ja Johannes Voldemar Veskiga suure 2-köitelise vene-eesti sõnaraamatu kaasautor (1940–47; 2. trükk 1975), Voldemar Muheli "Vene-eesti sõnaraamatu" (1. tr 1953) ja Johan Tamme "Eesti-vene sõnaraamatu" (1. tr 1955) toimetaja. Avaldas ka luuletusi (almanahhis "Via sacra", 1923), oli aktiivselt tegev kohalike venelaste kirjanduselu ja kultuuriürituste korraldamisel, suhtles aktiivselt Eduard Vilde, Gustav Suitsu, Friedebert Tuglase jt eesti kirjanikega, tõlkis vene keelde nende jt (Friedrich Reinhold Kreutzwald, August Gailit jt) teoseid.

Aastal 2000 kaitses ta Tiina Randlase juhendamisel Tartu Ülikoolis magistritöö "Erinevate metsakasvukohatüüpide lihhenofloora Kirde- ja Edela-Eestis".

III peatükis "Sotsialistlik ja kommunistlik kirjandus" käsitletakse ideoloogilist võitlust, kritiseeritakse sotsialistlikena esinevaid kodanlikke ja väikekodanlikke voole ning määratakse kindlaks suhtumine utopistlikku sotsialismi, väikekondanlikku sotsialismi ja muudesse ideoloogiliselt lähedal seisvatesse poliitilistesse rühmitustesse.
Ta juhib organisatsiooni MorningStar Ministries, mille ta asutas 1985 koos oma abikaasa Julie Joyneriga. Ta on ka Lõuna-Carolina osariigi Fort Milli linna koguduse Heritage International Ministries rajaja, täitevjuht ja vanempastor.

Ta on abielus Eesti näitleja ja lavastaja Silvia Soroga, kellega tal on tütred Herta (2002) ja Marta (2006) ning poeg Artur (2015). Laulja Anne Loho on tema õde.

Peetakse 42 liiki loomi, sealhulgas leemureid, maakisid, kameeleone, hiidkilpkonni Dipsochelys dussumieri, linde, gekosid, konni, sisalikke ja putukaid.

Oksana Bajulil on olümpiakuld 1994. aasta Lillehammeri olümpiamängudelt ja maailmameistritiitel 1993. aastal Prahas toimunud maailmameistrivõistlustelt.

Schoenthaler SJ1, Bier ID,The effect of vitamin-mineral supplementation on juvenile delinquency among American schoolchildren: a randomized, double-blind placebo-controlled trial., J Altern Complement Med. veebruar 2000 ;6(1):7–17.

Piiri külanõukogu oli külanõukogu, mis Muhu valla koosseisu asutamisest 13. septembril 1945 kuni 1950. aastani, aastail 1950–1959 Orissaare rajooni ja aastail 1959–1960 Kingissepa rajooni koosseisu.

Hispaania termin aluminados (Illuminaadid) ehk alumbrados (varjudest väljas) pärineb vähemalt 15. sajandist ja 1511 uuris inkvisitsioon La Beata de Piedrahitana tuntud töölise tütart, kes väitis rääkivat Jumalaga ja Neitsi Maarjaga; ainult vägevate sõprade sekkumine peatas uurimise. 1527 manitses eklesiastiline komisjon isegi jesuiitide asutajat Ignatius Loyolat ta väidetava poolehoiu pärast alumbradosele. 1623. a oli liikumine levinud Prantsusmaale ja saavutanud mõningal määral mõju 1634. a, kui nendega ühines Saint-Georges de Roye curè Pierre Guérin. Ta järelkäijad, guerinetid, suruti maha 1635. Nende järeltulevatel illuminaatidel on olnud vähe ajaloolist tähtsust.

Vombatlased (Vombatidae) on imetajate sugukond. Kõik selle sugukonna liigid elavad Austraalias ja ümbruskonna saartel. Tänapäeval eksisteerib 3 liiki vombateid.

Filosoofias mõistetakse heaolu selle järgi, mis on seesmine hüve. Heaolu on püütud määratleda põhiliselt naudingu või soovide täitumise kaudu.

Pärast Trooja langemist võttis Menelaos naise tagasi ning viis ta koju Spartasse. Tagasiteel ajas torm nad Egiptusesse, kus nad olid 7 aastat.

Dominica looduses leidub 17 liiki roomajaid. Riigi looduses on kirjeldatud 5 endeemset roomajaliiki: Alsophis sibonius, Ameiva fuscata, Anolis oculatus, Mabuya dominicana ja Typhlops dominicanus. Dominicas ei leidu mürkmadusid.

Teises kriitikas väidetakse seda, et tasakaalus tulemusjuhtimine ei sobi kiiresti muutuvate strateegiatega ettevõtetele. Antud väidet ei sammuti lõplikult õigustatud, kuna tugeva ettevõtte strateegia valitseb ainult ettevõtte stabiilsuse ning püsivate valikute puhul. Kui ettevõtte muudab oma strateegiat liige tihti ning kergekäeliselt, siis ei saa taoline ettevõtte edukas olla ka ilma tasakaalus tulemuskaardi kasutamiseta.

1796. aastal valiti Wilhelm tema isa Peter Heinrichi initsiatiivil asutatud Liivimaa Üldkasuliku ja Ökonoomilise Sotsieteedi tegevliikmeks. Aastatel 1807−1818 oli ta sotsieteedi varahoidja.
Geeni modernne definitsioon kõlab järgmiselt – Geen on genoomi järjestuse ümberpaigutatav regioon, mis on päritav. Geenis on regulatoorsed regioonid, transkribeeritud järjestused ja palju muid funktsionaalsete järjestuste regioone. Geenid eksisteerivad struktuurilt ja tihti ka funktsioonilt erinevate alleelide kujul. Ühe geeni erinevaid variante nimetatakse alleelideks. Kõnekeelne termin „geen“ (juuksevärvi geen, hea geen) viitab tavaliselt alleelile. Tegelikult on geen nukleiinhapete järjestus (DNA või teatud viiruste puhul RNA) ja alleel on üks variant sellest geenist. Inimestel on olemas mingi teatud geeni järjestus, kuid kindlatel inimestel on selle geeni spetsiifiline alleel ehk selle geeni järjestuse üks variantidest. Geenid kodeerivad valke, mis avalduvad teatud identifitseeritavate järjestuste põhjal, kuid päritav on siiski geen ise, mitte see konkreetne järjestus.

1999 lahkus Buchanan Vabariiklikust Parteist ja kandideeris 2000. aasta presidendivalimistel Reformiparteis, mille põhiline rahastaja Ross Perot seekord ei soovinud kandideerida. Sellegipoolest jäi ta märgatavalt maha Perot' eelmiste valimiste tulemusest ega saanud isegi kolmandat kohta, vaid alles neljanda koha 0,4%-ga.

Rituaalid ja tseremooniad olid ilmselt segu vabamüürlusest ja revolutsioonilisest poliitikast, kuigi viimane ei saanud ilmsiks enne Illuminatus Dirigens astet, mil vastuvõetavat hoiatati nii ajalike kui vaimulike printside kavaluse eest. Ordu eesmärgiks paistis olevat ratsionaalne, ateistlik valitsus.

Mall Künnapuu (aastani 1933 Miili Krevald, aastast 1933 Miili-Milli Melts; 6. jaanuar/19. jaanuar 1913 Vastse-Antsla vald – 1. märts 1988 Long Island) oli eesti prosaist.

Dogmaatiline tähendab enamasti kivinenud mõtteviisi, vanameelsust vms. Teaduses püütakse vältida dogmasid olles avatud võimalikule kriitikale, falsifitseeritavusele.

"The Final Quest" (1997) on esimene raamat kolmeosalises sarjas. Ta räägib nägemuste seeriast, mis tal enda sõnul on olnud. Ühed on seda raamatut kindlalt aktsepteerinud, teised on selle sama kindlalt tagasi lükanud. Raamatus on hulk seiku, mis on konservatiivsete evangeelsete kristlaste silmis kahtlased. Paljud neist kahtlustest tulenevad sellest, et Joyner väidab, et ta on viidud taevasse, kus ta on vestelnud Jeesuse ja pühakutega. Raamat räägib vaimulikust sõjast ning peastest "kodusõjast" kiriku sees, kus tõelised ja ustavad pühad jäävad püsima ning need, kes on ballastiks, langevad ära. Raamat räägib ka "troonisaalist", kus Joyner nägi pühakuid erinevail positsioonidel, ühtesid "rumalate neitsitena" troonist kaugel, teisi "võitjatena" troonidel Jeesuse trooni lähedal. Joynerile sai ilmseks, et paljud, keda ta pidas maa peal suurteks kristlikeks juhtideks, olid Jumala silmis tegelikult kõige väiksemad, ja mõned, keda ta pidas "eikeegiteks", olid tegelikult Jumala riigis suurimad kuningad. Joyner nägi üht meest, keda ta oli pidanud oma õpetuses "rööbastelt välja jooksnuks", istumas suurel troonil troonisaali kõrgeimas osas. Arvatakse, et ta peab silmas William Branhamit (kuigi Joyner tema nime ei maini, teeb tema kirjeldus selle ilmseks).